Կանադայի ռազմական թանգարան

**Կանադայի զինվորական թանգարան** , , ազգային ռազմապատմական թանգարան, որը տեղակայված է Օտտավա քաղաքի Լեբրետոն Ֆլեթս շրջանում՝ Բութ փողոցի և Շոդյեր կամրջի մոտ գտնվող Օտտավա գետի հովտի անկյունում։ Թանգարանն ընդգրկում է Կանադայի ամբողջ ռազմական պատմությունը՝ հնդկացի ցեղերի հետ հակամարտությունից մինչև եվրոպացիների մուտքը և մինչև առավել ժամանակակից հակամարտությունները։ Ներառում է ռազմական տեխնիկայի նմուշների բավականին մասշտաբային հավաքածու, որի մի մասը ցուցադրվում է առանձին օդանավարանում, իսկ մյուս մասը՝ ցուցասրահներում։

Թանգարանի էքսպոզիցիաները շատ «ընկերասեր» են այցելուների հետ։ Վերջիններս կարող են իրենց զգալ իրադարձությունների մասնակից և նույնիսկ ձեռք տալ որոշ ցուցանմուշներ։ Թանգարանի շենքում է գտնվում նաև Ռազմապատմական հետազոտական կենտրոնը և գրադարանը։ Թանգարանի հավաքածուն (այդ թվում նաև պահեստայինները) ներառում է մոտ 500 000 առարկա։ Թանգարանը ծագել է 1880 թվականին, որպես ռազմական արտեֆակտների դաշնային հավաքածու, որը գտնվում էր Օտտավայի կայազորի պահպանության տակ և պաշտոնապես բացվել է 1942 թվականին։

Ի սկզբանե թանգարանը գտնվում էր Դրիլ Հոլում, Լորյե ավենյու կամրջի մոտ, այնուհետև տեղափոխվել է Սասեքս դրայվի փողոցի վրա գտնվող Կանադայի Հանրային արխիվի շենք։ Ժամանակակից շենքը բացվել է 2005 թվականին։ Այն գտնվում է Կանադայի խորհրդարանի շենքից 2 կմ դեպի արևմուտք։

## Մշտական ցուցանմուշներ
* Ռազմաճակատ՝ պատերազմ Կանադայի տարածքում հին ժամանակներից մինչև 1885 թվականը,
* Թագի և երկրի համար՝ բուրական պատերազմ և առաջին համաշխարհային պատերազմ, 1885-1931 թվականներ,
* Կրակով կոփվածները՝ երկրորդ համաշխարհային պատերազմ, 1931-1945 թվականներ,
* Բռնի աշխարհ՝ սառը պատերազմ, խաղաղապահ գործողություններ և ոչ վաղ ժամանակում տեղի ունեցած հակամարտություններ՝ 1945 թվականից մինչ օրս,
* Թագավորական կանադական լեգիոնի փառքի սրահ,
* Լեբրետոնի ցուցասրահ (ռազմական տեխնիկայի՝ այդ թվում նաև հրետանու, տանկերի, ինքնագնաց կայաններ և այլ տեխնիկայի ցուցանմուշների ցուցադրում),
* Վերածննդի սրահ՝ նեղացող պատերով խորհրդանշական սրահ,
* Հուշասրահ՝ ամեն տարի նոյեմբերի 11-ին ժամը 11։00-ին նեղ պատուհանի միջով արևը լուսավորում է սրահում գտնվող անհայտ զինվորի գերազմանաքարը,
* Ռազմարվեստի հավաքածու,
* Ռազմապատմական հետազոտական կենտրոն։

## Պատկերասրահ

Պատկեր:Old Canadian War Museum Ottawa 3jun2004.jpg|Ռազմական թանգարանի նախկին շենքը
Պատկեր:Lebreton Gallery.jpg|Լեբրետոնի ցուցասրահ (ռազմական տեխնիկայի հավաքածու)
Պատկեր:Regeneration Hall Canadian War Museum.jpg|Վերածննդի սրահ
Պատկեր:Gallery 1_Battleground.jpg|Ցուցասրահ 1՝ հին ժամանակներից մինչև 1885 թվական
Պատկեր:Gallery 3_Forged in Fire.jpg|Ցուցասրահ 3: Երկրորդ համաշխարհային պատերազմ, 1931-1945 թվականներ
Պատկեր:Gallery4_A Violent Peace.jpg|Ցուցասրահ 4: Սառը պատերազմ, խաղաղապահ գործողություններ և ժամանակակից հակամարտություններ
Պատկեր:Royal Canadian Legion Hall of Honour.jpg| Թագավորական կանադական լեգիոնի փառքի սրահ
Պատկեր:Memorial Hall_CWM.jpg|Հուշասրահ
Պատկեր:Slanted at the Canadian War Museum.jpg|Ռազմարվեստ՝ նկարները տեղակայված են թեք բետոնե պատերի վրա


## Ծանոթագրություններ

## Արտաքին հղումներ
* Official website 
* Moriyama + Teshima Architects: The Canadian War Museum Architecture 
* Friends of The Canadian War Museum 

Կատեգորիա:Կանադայի թանգարաններ
Կատեգորիա:Օտտավա
Կատեգորիա:1880 հիմնադրված թանգարաններ
Կատեգորիա:Կանադայի ռազմական պատմություն
Կատեգորիա:1880 հիմնադրումներ Կանադայում